alexandrainst/scandi-wiki huggingface dataset:
Strandkrabbe

Strandkrabbe (Carcinus maenas) er den vanligste krabben i tidvassona i norske farvann. Strandkrabben er svært tilpasningsdyktig både i matvaner og fysiske egenskaper, og overlever i mange naturmiljøer. På grunn av dette har den blitt en svært farlig fremmed art mange steder i verden, bla. ved USA og Australia. Lista Invasive species group har publisert over økologisk farlige fremmede arter plasserer den på 18.-plass. Det naturlige utbredelsesområdet er langs kysten av Europa; fra Middelhavet i sør til Mehamn, Finnmark i nord.

Kjennetegn 
Ryggskjoldet til strandkrabben kan bli opp til 6–8 cm bredt. På framparten har strandkrabben tre bulker mellom øyne og fem mellom øyne og klørne, som er det første av fem beinpar.

Fargen til strandkrabben varierer sterkt, og kan være grønn, brun, grå eller rød. Dette har sannsynligvis med lokale miljøfaktorer å gjøre.

Miljø 
Strandkrabben trives på all slags bunn i vann fra 0–6 meters dybde, men liker seg best på hard bunn. Den overlever temperaturer fra 0 til 30 °C og saltinnhold på 4 til 52 ‰, og fins derfor i mange ulike biotoper. På steder med liten forskjell mellom flo og fjære holder de seg i vannkanten.

Levesett 
Strandkrabben er en opportunist i matveien, og eter det meste den finner. Først og fremst er strandkrabben åtseleter, men den eter også alt levende den klarer å få fatt i med klørne sine. Muslinger utgjør en svært viktig del av kostholdet til arten mange steder.

Formering 
Paring skjer bare i forbindelse med skallskifte. Hannen klatrer opp på hunnen og blir sittende til hunnen skifter skall og kjønnsåpningene blir tilgjengelige. Hannen befrukter hunnen med såkalte gonopoder, som er omdannede ekstremiteter på bakkroppen. Hunnen oppbevarer dem inne i kroppen til hun har fått produsert egg.

De befruktede eggene klistrer seg fast til hverandre i en klump som hunnen bærer under bakkroppen. En finner krabber med utrogn hele året.

Larvene lever planktonisk i flere uker, før de blir voksne og lever på bunnen resten av livet.

Bruk 
I Norge er strandkrabben lite brukt, selv om kilder fra helt tilbake på 1700-tallet nevner at det har gått for seg teinefangst av «småkrabber». Lenger sør i Europa blir arten regnet som en delikatesse, og særlig i Storbritannia og Frankrike er fisket økonomisk viktig. På vestkysten av Atlanterhavet blir det også fiska en del strandkrabbe, om lag 86 tonn årlig.

Eksterne lenker 
 

Krabber
Krepsdyr formelt beskrevet i 1758
Dyr formelt beskrevet av Carl von Linné
Selsnepe

Selsnepe (Cicuta virosa) er en giftig plante i skjermplantefamilien. 

Planten er flerårig og blir 50–120 cm høy. Den blomstrer i juli–august med hvite eller lyse rosa blomster som sitter sammen i skjermform. Jordstengelen er innhul og tverrdelt med en serie luftfylte kamre.

Man kan finne blomsten i våtområder som vannkanter, våte enger og myrer. Selsnepe vokser naturlig i nordlige og sentrale deler av Europa, nord i Asia og nordvest i Nord-Amerika.

Giftstoffer 

Selsnepe er en av de giftigste plantene i Norge, alt etter hvordan man definerer giftighet. Det som gjør selsnepe spesielt farlig, er at det ikke finnes motgift. På slutten av 1970-tallet hadde ca. halvparten av alle forgiftninger dødelig utgang.
Stilken og jordstengelen inneholder en melkesaft som raskt blir guloransje ved kontakt med luft, den er noe oljeaktig og med lukt som kan minne om lukten av mus, gulrøtter eller pastinakk. Ettersom planten har hvite rotknoller som kan minne litt om pastinakkgrønnsaken, kan den forveksles med denne.

Den gule melkesaften og røttene inneholder giftstoffet cicutoksin, som kan stoppe signalgangen i sentralnervesystemet hos mennesker og dyr. Har man hatt kontakt med planten, bør man vaske hendene svært godt. Selv små mengder kan være farlige.

Eksterne lenker 
 

Skjermplantefamilien
Giftige planter
Stauder
Planter formelt beskrevet i 1753
Norges flora
Planter formelt beskrevet av Carl von Linné
John Sigurd Kristensen

John Sigurd Kristensen (født 3. april 1955) er en norsk skuespiller. Han er hovedsakelig kjent for roller i TV-serier som Himmelblå, Monster, Soria Moria, Brigaden og Ved kongens bord.

Filmografi

Eksterne lenker 
 

Norske skuespillere
George Buckley

George J. Buckley (født 20. mai 1875, død 14. februar 1955)  var en britisk cricketspiller som deltok i de olympiske leker  1900 i Paris

Buckley ble olympisk mester i cricket under OL 1900 i Paris.
Han var med på det britiske laget Devon & Somerset County Wanderers som beseiret det franske cricketlaget Union des Sociétés Françaises de Sports Athlétiques med 262-104 i finalen, en finale som gikk over to dager. Cricket var med som en del av verdensutstillingen i Paris og det var først tolv år senere, i 1912 at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen Cricket har vært med som olympisk sport.

OL-medaljer 
 1900  Paris -  Gull i cricket  GBR

Eksterne lenker 
 

Engelske cricketspillere
Olympiske mestere for Storbritannia
Medaljevinnere under Sommer-OL 1900
Deltakere for Storbritannia under Sommer-OL 1900
Cricketspillere under Sommer-OL 1900
John Symes

John Symes (født 11. januar 1879, død 23. september 1944) var en britisk cricketspiller som deltok i de olympiske leker 1900 i Paris.

Symes ble olympisk mester i cricket under OL 1900 i Paris. Han var med på det britiske laget Devon & Somerset County Wanderers som beseiret det franske cricketlaget Union des Sociétés Françaises de Sports Athlétiques med 262-104 i finalen, en finale som gikk over to dager. Cricket var med som en del av verdensutstillingen i Paris, og det var først tolv år senere, i 1912, at International Olympic Committee besluttet at cricketkampen, det var kun en kamp som ble spilt, inngikk som en del av det olympiske programmet. Det er eneste gangen cricket har vært med som olympisk sport.

OL-medaljer 
 1900  Paris -  Gull i cricket,  GBR

Referanser

Eksterne lenker 
 

Engelske cricketspillere
Olympiske mestere for Storbritannia
Medaljevinnere under Sommer-OL 1900
Deltakere for Storbritannia under Sommer-OL 1900
Cricketspillere under Sommer-OL 1900
Maurebærmåler

Maurebærmåler (Eulithis pyraliata) er en sommerfugl i gruppen av de egentlige målere  (Geometridae). Denne gule arten kjennes lettest på den karakteristiske hvilestillingen: med forvingene holdt rett ut fra kroppen, bakvingene under forvingene og helt dekket av disse.

Utseende 
En middelsstor (vingespenn 28 – 33 mm), slank, gul måler. Den kjennes igjen på sin karakteristiske hvilestilling, gule farge og på at forvingenes brede tverrbånd ikke har en markert knekk. Forvingen er lyst gul, litt mørkere ved roten. Midt i vingen er det et bredt (men smalere enn hos mange andre Larentiinae) tverrbånd som er kantet med mørkbrunt. Båndet er vanligvis lite mørkere enn resten av vingen, og har ikke noen markert, skarp knekk, men bøyer seg godt foran midten av vingen.  Utenfor tverrbåndet er det en rad mer eller mindre tydelige, pileformede, brune flekker. Vingespissen har en kort, ofte utydelig, brun skråstrek, den fremre delen av ytterkanten er litt mørkere enn resten av vingen. Bakvingen er silkeaktig hvit. Larven er naken, grønn med to smale, hvite ryggstriper.

Levevis 
Arten finnes på enger og andre åpne områder. Larvene lever på ulike arter av maurer (Galium spp.). De voksne målerne flyr fra skumringen og utover natten i juni – juli, og kommer gjerne til lys.

Utbredelse 
Arten finnes over det meste av den palearktiske sone. I Norge er den funnet spredt nord til Troms, men den er ikke like vanlig som flere av de andre bærmålerne.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Eulithis pyraliata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1775
Dyr formelt beskrevet av Michael Denis
Dyr formelt beskrevet av Johann Ignaz Schiffermüller
Bogsnes

Bogsnes er en gård og grunnkrets ved tettstedet Husnes i Kvinnherad kommune.

Navnet
Navnet har hatt flere skrivemåter; Bossnes (1563), Bøgenes (1610), Bogsnes (1612), Boxnes (1612), Bogsnæs (1723). Senere er også brukt Boksnes, Boxnes og nå Bogsnes. Den siste delen av navnet kommer av den store halvøyen (neset) der gården ligger på eidet. Første del av navnet kommet av gammelnorsk bugr = bøyning (genitiv: bugs) som ofte blir brukt i stednavn der en bukt blir laget av en bøyning av strandlinjen. Navnet betyr derved "neset på eller ved bøyningen", da strandlinjen lager en stor innbøyning som avsluttes i Bogsnesvågen på østsiden av halvøyen.

Bosetninger i Kvinnherad
Richard Glazar

Richard Glazar, født Richard Goldschmid (født 29. november 1920, død 20. desember 1997) var en tsjekkisk-jødisk fange, som overlevde tilintegjørelsesleiren Treblinka under andre verdenskrig. Han var en i en liten gruppe overlevende etter et fengselsopprør i leiren i august 1943. Han har beskrevet sine erfaringer i den selvbiografiske boka, Trap with a Green Fence: Survival in Treblinka (1992).

Referanser 

Holocaust-overlevende
Tsjekkiske forfattere
Personer fra Praha
Tsjekkoslovakiske forfattere
NOU 1998:10, Moland-utvalget

NOU 1998:10  «Fondering av folketrygden?» er en norsk offentlig utredning (NOU) fra et utvalg som ble oppnevnt av regjeringen for å utrede om Folketrygden burde fondsbaseres, det vil si om det burde bygges opp fond til å dekke befolkningens voksende pensjonsrettigheter.  Utvalget ble ledet av Torstein Moland og ble referert til som «Molandutvalget».

Utvalget anbefalte at grunnpensjonene fortsatt burde dekkes løpende over statsbudsjettet, slik at det eventuelt bare er tilleggspensjonene i folketrygden som bør fondsbaseres.

Utvalget diskuterte særlig to modeller for fondsoppbygging:
 En statlig modell. I praksis vil det innebære at dagens oljefond får et annet navn, og at avsetningene hvert år blir bestemt av hvor mye pensjonsforpliktelsene har økt og ikke som i dag av hvor mye som er igjen når statsbudsjettet har «tatt sitt». Pengene kan som i dag plasseres utenlands.
 En privat modell der den enkelte arbeidstager blir pålagt å spare til sin egen pensjon, mot å få en tilsvarende skattelette. Modellen vil innebære at de etterhvert enorme beløpene ble forvaltet at private finansinstitusjoner istedenfor av staten, og at en god del av pengene sannsynligvis ble plassert innenlands. Dessuten ville ulike arbeidstageres pensjoner variere med hvor høy avkastning den enkelte klarer å oppnå på pengene.

Se også
 NOU 2004: 1 «Pensjonskommisjonen»

Referanser
<div class="references-small" style="-moz-column-count:2; column-count:2">

Norges offentlige utredninger
Norges økonomi
Fjærbarmåler

Fjærbarmåler (Heterothera firmata) er en sommerfugl i gruppen av de egentlige målere  (Geometridae). Denne gulbrune måleren finnes nord til Nordland i Norge.

Utseende 
En middelsstor (vingespenn 26 – 31 mm), slank, gulbrun måler, forvingene med brune tverrbånd. Hannen har smalt fjærformede antenner. Forvingen er gulbrun, ved roten og på vingens brede tverrbånd mørkere brun. Tverrbåndet er forholdsvis smalt, omtrent dobbelt så bredt ved vingens forkant som ved bakkanten. Litt foran midten har det en kraftig knekk og en innsnevring, foran dette er det kraftig utvidet. Langs vingens ytterkant er den et smalt, ofte utydelig, hvitt tverrbånd. Bakvingen er silkeaktig hvit, mørkere ved bakhjørnet. Larven er naken, lang og tynn, grønn med smale, lyse lengdestriper.

Levevis 
Fjærbarmålerens larver lever på furu (Pinus sylvestris). De voksne målerne har en utstrakt flygetid fra juli til november.

Utbredelse 
Arten lever i Europa. I Norge er den funnet nord til den sørlige delen av Nordland.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Thera firmata
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1822
Dyr formelt beskrevet av Jacob Hübner
Granbarmåler

Granbarmåler (Thera variata) er en sommerfugl i gruppen av de egentlige målere  (Geometridae). Denne arten finnes på Østlandet, Sørlandet og i Trøndelag i Norge, men er sjelden på Vestlandet.

Utseende 
En middelsstor (vingespenn 23 – 30 mm), slank, grå måler. Forvingen er lysgrå, ved roten med et gråbrunt felt med hakkete ytterside. Midti vingen har den et gråbrunt tverrbånd. Dette er nokså smalt ved bakkanten og nesten delt i to like foran denne, kraftig utvidet rundt midten og omtrent to og en halv gang så bredt med forkanten som ved bakkanten. Innerkanten har en rettvinklet innskjæring i midten, ytterkanten er bølgete og rundet utbuktet. Utenfor det brede tverrbåndet er det et smalt, bølgete, brunt tverrbånd. I vingespissen er det en liten, mørkt gråbrun flekk. Bakvingen er gråhvit med mørkere bakhjørne. Hannens bakkroppsspiss har lange hårpensler. Larven er naken, blålig grønn med hvite lengdestriper.

Levevis 
Denne arten har larver som lever på gran (Picea spp.), av og til også på andre bartrær. De voksne målerne flyr i august – september.

Utbredelse 
Arten finnes i det meste av Europa og Sibir, østover til Japan. I Norge forekommer den nord til det sørlige Nordland, men er sjelden på Vestlandet.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1775
Dyr formelt beskrevet av Michael Denis
Dyr formelt beskrevet av Johann Ignaz Schiffermüller
Orebuskmåler

Orebuskmåler (Hydriomena impluviata) er en sommerfugl i gruppen av de egentlige målere  (Geometridae). Denne måleren finnes over hele Norge. Den ligner på seljebuskmåler (Hydriomena furcata) og er liksom denne svært variabel av utseende, men de to artene skilles lett på flygetiden: orebuskmåleren flyr i mai – juni, seljebuskmåleren fra slutten av juli til september.

Utseende 
En middelsstor (vingespenn 27 – 34 mm), slank, mer eller mindre grå måler. Forvingens grunnfarge kan være litt grønnlig, men sjelden påfallende grønn, slik seljebuskmåleren oftest er. Forvingenes mønster er sterkt varierende. De kan være ensfarget mørkgrå, eller lysgrå, gjerne med to mørkere tverrbånd. Midt i vingen er det gjerne et bredt, lysere tverrbånd.
Langs vingens forkant er det fire firkantede, mørke tverrflekker, men disse er ofte vanskelige å se. Bakvingen er gråhvit. Larven er forholdsvis kraftig og mørk rødlilla på farge. Den har en del korte børster.

Levevis 
Larven lever på or, spesielt svartor (Alnus glutinosa). De voksne målerne flyr i mai – juni og kan dermed skilles fra den ellers meget like seljebuskmåleren på flygetiden.

Utbredelse 
Arten finnes over det meste av den palearktiske sone. I Norge er den funnet over hele landet bortsett fra deler av Troms og Finnmark.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Hydriomena impluviata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1775
Dyr formelt beskrevet av Michael Denis
Dyr formelt beskrevet av Johann Ignaz Schiffermüller
Stripemåler

Stripemåler (Horisme tersata) er en sommerfugl i gruppen av de egentlige målere  (Geometridae). Denne måleren finnes langs sørkysten vestover til Vest-Agder i Norge.

Utseende 
En middelsstor (vingespenn 27 – 36 mm), slank, lysbrun måler. Brystet har svarte tverrstriper ved for- og bakkanten. Forvingen er tilspisset hos hunnen, mer avrundet hos hannen, grå til lysbrun med tallrike, mer eller mindre tydelige, mørkere tverrstriper. Bakvingen har samme farge som forvingen.
Larven er lysbrun med hvite lengdestriper, med ganske korte (pigg-aktige), mørke børster.

Levevis 
Arten finnes i hager og parker, skogkanter og åpen skog. Larvene lever på klematis-arter (Clematis spp.), hvitveis (Anemone nemorosa), soleier (Ranunculus spp.) og trollbær (Actaea spicata). De voksne målerne flyr om natten i juni – juli og kommer gjerne til lys.

Utbredelse 
Arten finnes i hele Europa og videre østover gjennom Nord-Asia. I Norge er den funnet langs kysten vestover til Vest-Agder.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Horisme tersata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1775
Dyr formelt beskrevet av Michael Denis
Dyr formelt beskrevet av Johann Ignaz Schiffermüller
Nikolai I. K. Djupesland

Nikolai Ilias Kyttari Djupesland (født 25. mai 1990 i Oslo) er en norsk skuespiller og fotballspiller som spiller for Lyn. Som skuespiller er han best kjent fra barne- og ungdomsserien Johnny og Johanna som gikk på NRK1 fra 2004-06. Han spilte fotball for Strømmen i Adeccoligaen i 2010-11. 4. april 2012 signerte han for Skeid i 2. divisjon. Fra 2014 spiller han for Lyn i 2. divisjon. I 2013 begynte Djupesland på jusstudier i Oslo.

Referanser

Eksterne lenker 
 

Norske skuespillere
Norske fotballspillere
Fotballspillere for Lyn Fotball
Personer fra Oslo
Fylkesvei 5381

Fylkesveg 5381 går mellom Ulvik bru og Ljono i Ulvik kommune. Veien er 3,4 km lang.

Frem til 2019 hadde veien betegnelsen fylkesvei 303 (Hordaland).

Kommuner og knutepunkter

 Ulvik bru
Endepunkt Ljono

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Ulvik
Radio 3 Norge

Radio 3 Norge er en amatørdrevet nettradiokanal som sender 24 timer i døgnet. Nettradioen startet med prøvesendinger den 10. august 2007, og hadde sin offisielle åpning den 1. januar 2008. Frem til 2012 var radiokanalens profil rendyrket som mainstream, men utover året ble etter hvert kanalen mer fokusert på såkalt EDM, altså elektronisk dancemusikk. I 2013 begynte dessuten kanalen med flere rendyrkede trance-programmer. Radiokanalen ble nedlagt 31. desember 2013 grunnet manglende midler til videre drift.

Styret 
Den 1. november 2009 ble det første styret utnevnt på til sammen fem personer, pluss en vara. Dette har blitt gjort hvert år siden da, noe som sikrer en demokratisk og god drift av stasjonen. Styret består i dag av en styreleder, en vara styreleder og to styremedlemmer.

Referanser

Eksterne lenker 
 

Norske nettradiokanaler
Radiokanaler etablert i 2007
Opphør i 2013
Johannes Kleppevik

Johannes Kleppevik (født 10. oktober 1947, død 3. februar 2001) var en norsk trubadur og visesanger fra Sotra i Hordaland, nåværende Vestland. Kleppevik var en pådriver for å få i stand Torgdagen i Bergen, som har blitt en årlig hendelse.

Biografi 

Kleppevik ble gjerne kalt for «kystens trubadur» fordi mange av sangene hans handlet om livet på kysten. Blant hans mest kjente sanger er «Oldefar», «Berre et bilde på min lugar», «No kjem ein vals» og «Tar du med ei helsing». Totalt skrev han rundt 130 sanger, men de fleste av dem ble aldri spilt inn. På 1980-tallet skrev han sangen «Jeg mater duene» sammen med Fred Ove Reksten til ære for byoriginalen Otto Fredrik Wollertsen, kjent som «Ottoen». Sangen ble fremført i Wollertsens begravelse av skuespilleren Helge Jordal. I 2012 ble det utgitt en bok med historien om Johannes Kleppevik og 65 av hans sanger. Boken ble ført i pennen av Olav Kobbeltveit, og Kleppeviks tre barn gjorde arbeidet med innsamling og bearbeidelse av tekster og melodier.

Han døde i 2001 etter en tids sykeleie.

Ettermæle 

I 2002 opprettet Sparebanken Vest Johannes Kleppeviks minnefond. Stiftelsen deler hvert år ut en pris til personer, lag eller organisasjoner som fremmer kystkulturen i Vestland.

Musikkgruppen Ausekarane ble dannet i 2007 forbindelse med et show til ære for Johannes Kleppevik på daværende Marsteinen Fjordhotell sør på Sotra. Senere har gruppen skrevet og spilt inn sangen «Johannes» til ære for Kleppevik.

Diskografi

Album 
 A Little Bit of Heaven (1974)
 Tramp og trall I (1977)
 Tramp og trall II (1980)
 North Atlantic Ocean (1984)
 Langs kysten (1997)
 Motorbåt og ein laurdagsdans (1999)

Plata North Atlantic Ocean ble nominert til Spellemannprisen.

Singler 
 Kom til Kristus (1967)
 Tar du med ei helsing/North Atlantic Ocean (1984)
 Seinsommarsong/Seglar ei skute (1996)

Andre deltagelser 
 Country Snakes: På norsk med Country Snakes (1972)
 Saft: The Best of Saft (1974)
 Colleen & Kaktus: We'll Dance Tonight (1980)
 Diverse artister: Stjernekassetten 2 (1984)
 Diverse artister: Statsraad Lehmkuhl CD (1995)
 Saft: 1971-1996 (1996)
 Diverse artister: Norske viseperler (2000)
 Diverse artister: 96% låvedans (2001)
 Steinar Engelbrektson Band: På grunn av bagateller (2005)
 Ausekarane: Spelar for livet (2011)

Litteratur 
 Olav Kobbeltveit. Johannes Kleppevik. John Grieg, 2012 ISBN 9788253302997

Referanser

Eksterne lenker 
 
 
  Johannes Kleppeviks minnepris 
  Artikkel om Johannes Kleppevik hos Norsk musikkinformasjon

Norske visesangere
Norske gitarister
Norske låtskrivere
Trubadurer
Personer fra Sund kommune
Changtu

Changtu (kinesisk: 昌图县; pinyin: Chāngtú Xiàn) er et fylke i byprefekturet Tieling i provinsen Liaoning i Folkerepublikken Kina. I 1999 var folketallet der på  innbyggere.

I dette fylket møtes elvene Xiliao He og Dongliao He og fortsetter som Liao He.

Administrative enheter
Storkommuner:

Kommuner:
Daxing (大兴乡)
Shibajiazi (十八家子乡)
Tongjiangkou (通江口乡)
Dasijiazi (大四家子乡)
Houyao (后窑乡)
Changfa (长发乡)
Taiping (太平乡)
Xia'ertai (下二台乡)
Ping'anbao (平安堡乡)
Qujiadian (曲家店乡)

Samferdsel

Jernbane
Hada-banen, en høyhastighetsbane åpnet i 2012, går gjennom området fra Harbin til Dalian.

Vei
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.

Referanser

Eksterne lenker
 

Changtu
Ulvhedner

Ulvhedner er et norsk black metal-band etablert i 1996 av Arild Hodne og Svein Terje Solvang.

Diskografi 
Ferdasyn (Demo, 2005)
Ferdasyn/Trolldomsanger (Split album, 2006)
Før i tida (Studioalbum, 2009)

Medlemmer

Eksterne lenker 
  
 
 

Norske black metal-band
Band etablert i 1996 i Norge